hu en hu hu hu hu hu hu hu hu hu hu hu fr fr en hu hu en hu hu hu hu en hu hu en hu hu hu hu hu hu hu hu hu hu en hu hu hu hu en en en en hu es hu es hu it hu it hu it hu it hu pt hu pt hu hu en en hu en
Magyar közúti fuvarozói toplista 2020 – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 2 minutes
Magyar közúti fuvarozói toplista 2020
A 2020-as év a világjárvány miatti gazdasági megtorpanás ellenére sem volt mélyütés a hazai közúti fuvarozó szektor számára, ráadásul az alacsonyabb üzemanyagárak mellett sikerült szinten tartani az árbevételt, amitől nőtt a jövedelmezőség is. A 2020-as üzleti évről a közúti fuvarozást fő tevékenységként cégformában végzők közül 6256 cég tett közzé október közepéig pozitív árbevételű beszámolót, együttesen 1415,3 milliárd forintos bevételről, míg 2019-ról 6453-an, 1422,1 milliárd forintos összárbevétellel. A Waberer’s International konszolidált számai (csoportszintű eredménye) ebben nincsenek benne, és a következőkben sem számolunk vele, mert arányaiban vinné félre a számokat.
A magyar közúti fuvarozói toplista 2020 ide katitntva tölthető le pdf formátumban.
A 2020-as évről beszámolót leadó cégek közül 4708 volt képes eredmény termelésére, gyakorlatilag ugyanannyi, mint egy évvel korábban. Az ő együttes eredményük 105,3 milliárd forint volt, ami 18,7 milliárddal, 21,6 százalékkal több, mint egy évvel korábban. Az alágazat így a világjárvány nyertesei közé tartozik.
Legalább 100 ezer forintos vesztesége azonban így is 2004 cégnek volt, összesen 12,7 milliárdnyi (ez 2019-ben 1965 cég volt, 13,9 milliárd forint veszteséggel). Szerencsére 2020-ban nem volt milliárdos veszteségbe belefutó piaci szereplő, a 2019-ben még 1,8 milliárdot vesztő, fele részben Wáberer György tulajdonolta Supernova Intertrans azonban így is közel 579 millió forintos veszteséget ért el. A RICHLIK-TRANS Kft. eredménye 1,8 milliárd forinttal csökkent 2020-ban az egy évvel korábbihoz képest (2,4 milliárdos árbevétel-csökkenés mellett), így 431 millió forintos veszteséggel zárt. Rajtuk kívül a legalább 2,1 milliárd forintos árbevételt elért, így toplistánkon szereplő piaci szereplők közül csupán további három lett veszteséges.
Egy átlagos közúti fuvarozó 226,2 millió forintos árbevétel mellett 14,8 millió forintos eredményt ért el 9 főt foglalkoztatva (ez 2019-ben 229 millió forintos, 2018-ban 211,2 milliós árbevétel volt, 11,9, illetve 10,4 millió forintos eredmény mellett). Az iparági alkalmazotti létszám 52 271 fő volt, amihez jön még a Waberer’s Csoport 7 ezer munkavállalója, valamint az egyéni vállalkozók által foglalkoztatottak. Az egyéni vállalkozók közül kiemelkedik Éder Zoltán, aki 230 főnek ad munkát, ám a toplistán „csak” a tulajdonában álló TRANSTANK Kft. szerepel – ami tavaly 100 millió forintos veszteséggel zárt.
A Központi Statisztikai Hivatal adatai szerint tavaly 188,1 millió tonna árut fuvaroztak a magyar cégek, 14,5 millió tonnával (7,2 százalékkal) kevesebbet, mint egy évvel korábban. A tonnák számánál fontosabb árutonna-kilométert nézve 12,8 százalékpontos volt a csökkenés 2020-ban, amivel az átlagos szállítási távolság 171 kilométerre csökkent – ezek 10 éve nem látott alacsony értékek.
A legalább 1 milliárd forintos árbevételű fuvarozócégek száma 258 volt 2020-ban, ugyanannyi, mint 2019-ben. A félmilliárd felettiek száma 557 lett (eggyel nőtt egy év alatt). A már komolynak mondható 100 millió forintos bevételi határt 2081 cég érte el. Az ő 1291 milliárd forintos összárbevételük adja a szektor összes bevételének 91,2 százalékát.
A toplistánkon a Waberer’s-en kívül szereplő 109 cég együttes árbevétele 526,2 milliárd forint volt, ami a piac 37 százaléka. Ők 18,5 milliárd forinttal tudták növelni az árbevételüket. Szinte példátlan, hogy a toplistások közel fele (48 cég) esetében csökkent az árbevétel, náluk együttesen 20,3 milliárddal! Így a növekedés a fennmaradó 61 cégnek köszönhető, ahol együttesen 38,8 milliárd forinttal számláztak többet, mint egy évvel korábban.
Milliárdon felüli árbevétel-növelésre 12 cég volt képes. Az S.B. Trans & Spedition Kft. 3,1 milliárd forinttal bővült, ami a legnagyobb lépték a piacon. Suhajda Balázs cégének növekedési üteme ezúttal is közel 50 százalékos lett, így ezt már zsinórban 5. alkalommal ismétli meg egymás után. Ettől csak éppen kicsit elmaradva (2,9 milliárd forinttal) növekedett a BHS Trans (róluk szólt az előző lapszámunk címlapsztorija. A szerk.), a bronzérmes bővülő (2,6 milliárddal) a PREVOST-HUNGÁRIA.
A toplistás közúti fuvarozóknál dolgozók átlagosan 539,3 ezer forintba kerültek havonta a munkáltatóiknak, 0,58 százalékkal kevesebbe, mint egy évvel korábban, így a közúti fuvarozásban dolgozók nem tudták 2020-ban megőrizni a fizetéseik reálértékét. A stagnáló fizetések mellett az alkalmazotti létszám enyhén még nőtt is ebben a körben.
Previous articleAutóterminál az Adrián
Next articleÚj stratégia a megváltozott kihívásokra – interjú Czöndör Attilával, a Rail Cargo Terminal – BILK igazgatósági tagjával, CEO-val
Magyar közúti fuvarozói toplista: 2021 a volumennövekedés éve volt
Ő Magyarország legjobb kamionsofőrje
Változások a DHL Express áraiban Magyarországon 2023. január 1-jétől
Felértékelődik azok szerepe, akik biztonságot és megbízhatóságot nyújtanak a megrendelőiknek…
Összhangban egymással – beszélgetőtársunk Gazsó Nikolett, az AIRMAX Cargo Budapest…
Pharma Transport 2022: krízishelyzetek kezelése logisztikai oldalról
Új intermodális megoldások az ukrán mezőgazdasági termékek exportjára
Alstom: fenntartható és digitális mobilitási megoldások
Ha Ön ember, hagyja üresen ezt a mezőt:
© Copyright 2022. All rights reserved.